Etruria

L**'Etruria** era una rigioni antica di l'Italia cintrali, a *VII*a trà i rigioni di l'Italia augustea, chì cumprindia a Tuscana, parti di l'Umbria uccidintali finu à u fiumu Tibaru, u Laziu sittintriunali finu à Roma è i tarritorii liguri à u sudu di u fiumu Magra.

## Tarritoriu
Cunfineghja à u nordu incù a Liguria, à parta da u fiumu Magra (*Macra*). Venini dopu, prusiguendu versu u sudu, longu a costa tirrenica i fiuma Prile (*Prelius* o *Prilis*) è Ombrone (*Umbĕr*). Sempri più versu u sudu, ci hè u fiumu Tibaru (*Tiberis*), distanti 284 migli rumani da u Magra, chì custituisci a cunfini miridiunali di l'Etruria incù l'anticu *[[Latium vetus]]* di i Latini è a *[[Sabina]]* di i Sabini. Sottu Augustu fù trasfurmata in a *VII Regio*. Cunfineghja, inoltri, in a so parti uriintali, incù l'Umbria, tantu chì u fiumu Tibaru par un certu trattu custituisci a cunfini trà a dui rigioni.

A rigioni hè ancu ricca di lava navighevuli com'è: u *[[Lavu Ciminu|Ciminu]]* (lavu di Vico), quiddu di *[[Lavu di Bolsena|Volsinii]]* (lavu di Bolsena), quiddu di *[[Lavu di Chjusi|Clusium]]* (lavu di Chjusi), u *[[Lavu Sabata|Sabata]]* (lavu di Bracciano) è u lavu Trasimeno.

## Pupulazioni
Pliniu u Vechju conta chì in Etruria, i Pelasgi cacciàni l'Umbri, ma ni funi cacciati à so volta da l*'[[Etruschi|Lidi]]*. Da u nomu di u rè di quisti ultimi, presini u nomu di *[[Tirreni]]*, più tardi chjamati incù u terminu grecu di *[[Tusci]]*, dirivanti da u ritu sacrificali (verbu grecu *thýo* = sacrifiziu).

## Storia
### Etruschi
Frà u X è l'VIII seculu a.C., l'ità di u farru trova a so massima sprissioni in a civiltà villanuviana (priciduta in u bronzu ricenti da a cultura protuvillanuviana), chì hà presu u nomu da Villanova (una frazzioni di Castenaso), un insidiamentu di grandi intaressu archiulogicu, induva sò stati truvati lanci, spadi, pettini è giuieddi di ogni tipu. Quista hè una dimustrazioni di i prugressi chì erani stati fatti in l'estrazzioni è in a lavurazioni di i mitalli, di qualessi era particularamenti riccu u sottuterra di a rigioni.

### Ebbica rumana

À parta da a tarda ebbica ripublicana (iniziu di u I seculu a.C.) a rumanisazioni di l'Etruria pudia dì si oramai cumplittata. U paisaghju hè carattarizatu da i cità alliati, da i culonii è da i so infrastrutturi. Ci s'aghjunghji una multitudina di picculi fattorie è in i zoni perifirichi sopravvivini paesa d'urighjina etrusca. In u corsu di u seculu cumenciani à furmà si in i tarritorii culonii di prubità più maiori, ditti villi: impresi agriculi spicializati chì cummercializeghjani i so prudutti criati grazia à l'apportu di schiavi. In u tarritoriu di Cosa sò prisenti grandi furnaci di anfuri accantu à i villi, imprudati com'è cuntinidori par u vinu, chì funi dopu scuparti annantu à numarosi relitti in i stradi cummirciali à l'internu di u Mari Tarraniu. 

In u 89 a.C. l'Etruschi è i culoni latini ottensini a cittadinanza rumana, ma u periodu succissivu fù marcatu da gravi avvinimenti militari: fù distrutta difinitivamenti Talamone è u so portu, più di prubabilamenti à Roselle è Vetulonia, mentri à Populonia a distruzzioni hè ricurdata da i fonti. I mutamenti chì si righjistrani in u tarritoriu sò par a maiò parti distinti da a ruvina di i picculi prubitarii è di u culoni, incù a scumparsa di i so insidiamenti in i campagni, à favori di i cità. 

À u tempu di l'imperatori Augustu fù custituita a VII Rigioni, ditta Regio VII Etruria, di l'ondici rigioni in i quali fù suddivisu u tarritoriu d'Italia.

## Noti


## Da veda dinò
* Civiltà etrusca
* Lingua etrusca

## Liami
*La Regio VII Etruria à cura di l'Univirsità di Bulogna

## Fonti
'Ss'articulu pruveni in parti o in tutalità da l'articulu currispundenti di a wikipedia in talianu.